Að Möltu undanskilinni eru þessi smáríki Evrópu öll á meginlandinu . Til samanburðar má nefna að íbúar Túvalú í Kyrrahafi , sem er næst fámennasta sjálfstæða ríkið , voru rúmlega 11.600 um mitt ár 2005 og íbúar Nárú , þriðja fámennasta ríkisins , voru rétt um 13.000 á sama tíma . Íbúar í hinu agnarsmáa Mónakó eru hins vegar rúmlega 32.000 og er það eitt þéttbýlasta land í heimi . Þess má að lokum geta að Vatíkanið er ólíkt öðrum löndum heims bæði hvað kynja - og aldursskiptingu varðar . Helgast það af því að flestir íbúarnir eru þjónar kaþólsku kirkjunnar og eru konur þar í miklum minnihluta . Þær fáu konur sem búa í Vatíkaninu eru flestar , ef ekki allar , nunnur og eðli málsins samkvæmt eru því lítið um börn í Páfagarði . Á Vísindavefnum er að finna fleiri svör um svipað efni , til dæmis : Gísli Pálsson er prófessor í mannfræði við Háskóla Íslands . Rannsóknir hans hafa spannað breitt svið , allt frá íslenskum fornbókmenntum til nútíma erfðafræði . Gísli hefur í ritum sínum fjallað um mörg viðfangsefni , oft á mörkum ólíkra fræðigreina , svo sem kvótakerfið , nafnahefðir og líftækni .